Inspiration til terrasse, indkørsel, have, belægning - Kalk- og Teglværksforeningen
Siden middelalderen har tegl været anvendt til at skabe form og ramme om haven og huset. I klosterhaven blev teglstenene brugt til afgrænsning af bede, gangarealer og læmure. Et træk som har fået en renæssance i nutidens orangerier og byhaver.
Tegl er et 100 % naturmateriale med lang levetid og varme afdæmpede farver, der både holder og harmonerer perfekt med alle havens blomster, planter og buske. Stenenes mange farver og nuancer giver uendelige muligheder for kreativitet, så man kan skabe præcis de udendørs rammer, der passer til udelivet.
Tips til brug af tegl i haven:
Gør ”smutvejen” til en sti i haven
Læg mærke til, hvor du går i haven. Du kan typisk se ”stien” som den rute hvor græsset er trådt ned eller ligefrem er slidt væk. Ofte vil det være ”smutvejen” til fx udhus eller køkkenhaven. Her kan du med fordel lægge havetegl, eller belægningsklinker, der er hårdtbrændte teglsten, som tåler frost og saltning ekstra godt. Vælg farver og mønstre som matcher beplantning og din øvrige have indretning.
Nyd sol og kølige drink på en vedligeholdelsesfri terrassen
Udekøkkenet som også kan tåle vinteren
Tegl er oplagt til et solidt udekøkken, hvor maden kan tilberedes på grill, over åben ild eller med gas. Et udekøkken anlagt i tegl, skal ikke afdækkes til vinter eller stilles ind i udhuset, det holder til det hele, blæst, regn og frost.
Det er vigtigt at huske, at arbejdsbordet skal kunne tåle al slags vejr og være let at holde rent. Her kan man f.eks. vælge sten, klinker eller mosaik på et holdbart underlag, som efterfølgende placeres direkte på teglkonstruktionen.
Snobrød og varme på terrassen
Et bålsted eller en muret pejs i tegl er det perfekte sted at nyde forårs- og sommeraftenerne, når de bliver lidt kølige. Når ilden har opvarmet murstenene, afgiver de over de næste timer meget varme – selv efter ilden er gået ud.
Det er nemt at arbejde med belægningstegl som også kan tåle både slitage, vand og frost.
Find tegninger og inspiration på bygitegl.dk
Bæredygtighed , Tommy Bisgaard , vedligehold , Tegl , kalk- og teglværksforeningen , levetid , holdbarhed , murværk , terrasse